钦定古今图书集成/明伦汇编/闺媛典/第160卷 > 徐濂妻蒲氏
## 钦定古今图书集成/明伦汇编/闺媛典/第160卷 > 徐濂妻蒲氏

按《永明县志》：“蒲氏名素嫦，给谏之女，新喻丞子徐濂
妻。性仁孝，克修妇道。翁以穷措大，领恩选，辟二上公
车，蒲悉倾妆奁，资其往返。事继姑，待夫异母弟尽诚。
年二十二，生一女。夫偶与里豪睚眦相角，竟被伤而
殒。氏痛绝求死，屡解不从，忽泣而叹曰：‘凶首未悬，亦
何颜从夫地下。日夜哀号，思得甘心焉’。”仇竟畏罪自
刎，蒲遂守节终身。有司嘉其行，檄表焉。屡遇乱离，卒
保无恙，虽奇男子，何以加焉。